Diari Oficial de la Generalitat Valenciana


Sumari del DOGV 8280, del 24-04-2018 (2018/3955)

Extracte de la Resolució de 27 de febrer de 2018, de la vicerectora d'Estudis de Grau i Política Lingüística de la Universitat de València, per la qual es convoquen les borses de viatge per a estudiants i estudiantes que cursen estudis oficials en centres propis d'aquesta universitat, per a l'any 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8280

Data del DOGV
:   24-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3955


Data del document
:   27-02-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 27 de febrer de 2018, de la vicerectora d'Estudis de Grau i Política Lingüística de la Universitat de València, per la qual es convoquen les borses de viatge per a estudiants i estudiantes que cursen estudis oficials en centres propis d'aquesta universitat, per a l'any 2018.  
 [2018/3955]  
BDNS (identif.): 394996.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Els destinataris d'aquestes ajudes són els estudiants i estudiantes matriculats en centres propis de la Universitat de València, en estudis conduents a l'obtenció de títols oficials, excepte el títol de doctor o doctora. No obstant això, els estudiants i les estudiants de doctorat poden sol·licitar aquestes borses de viatge per a desplaçaments en condició de representants d'estudiants i estudiantes i en el compliment de la seua funció.  
En tot cas, les persones sol·licitants han de tenir la condició d'estudiants de la Universitat de València en el moment de realitzar-se l'activitat per a la qual se sol·licita l'ajuda, amb un mínim de 42 crèdits o d'un nombre inferior si amb aquesta matriculació es finalitza la carrera, o si es tracta d'una matrícula semestral en els casos d'estudis de màster. A més, en cas de sol·licitants que cursen estudis de grau hauran de tenir un mínim de 12 crèdits aprovats. En el cas d'estudiants de màster oficial no es requereix el compliment d'aquest requisit.  
  
Segon. Objecte  
L'objecte d'aquesta convocatòria és concedir ajudes econòmiques destinades a facilitar la mobilitat dels estudiants i les estudiantes de la Universitat de València per participar en activitats de caràcter complementari per a la seua formació, com ara jornades, cursos, cursos d'estiu, congressos, reunions o altres activitats de caràcter acadèmic relacionades amb la seua àrea d'estudi, i també per a desplaçaments d'estudiants i estudiantes en el compliment de la seua funció de representants d'estudiants i estudiantes.  
  
Tercer. Bases reguladores  
Les bases íntegres es poden consultar al web http://go.uv.es/ajudes/borses] i en la Bases de dades nacional de subvencions, a través del web  
http: //www.pap.minhap.gob.es/bdnstrans/es/index  
  
Quarta. Quantia  
El pressupost total màxim autoritzat per a aquesta convocatòria ascendeix a 100.500 euros.  
Per a cadascuna de les fases de resolució s'assigna la quantitat de 50.250 euros.  
La dotació econòmica màxima de cada borsa de viatge serà la indicada en les bases reguladores depenent de la durada i àrea geogràfica de realització de l'activitat.  
  
Cinqué. Termini de presentació de sol·licituds  
Els terminis de les fases de resolució de les borses són els que segueixen:  
a) Primera fase de resolució, per a activitats realitzades entre l 1 de desembre de 2017 i el 31 de maig de 2018: el termini de presentació de sol·licituds s'obrirà l'endemà de la data de publicació de la convocatòria en el Diari Oficial de la Generalitat Valenciana (DOGV). La data de tancament és el 5 de juny de 2018.  
b) Segona fase de resolució, per a activitats realitzades entre l1 de juny i el 21 de setembre de 2018: s'obrirà l'endemà del tancament del termini de la primera fase de resolució. La data de tancament és el 28 de setembre de 2018.  
  
València, 27 de febrer de 2018.- La vicerectora d'Estudis de Grau i Política Lingüística, p. d., el rector (DOGV 06.02.2018): Isabel Vázquez Navarro.